Кристин Юрукова
Ловът от Александрово

chitanka.info

Черната буца

на глигана —

опитва се

въздуха

да измести

/от това

този екот

и скърцане/.

Не се признава

за дивеч,

макар че вече

кучета

ръфат

месата му,

макар че

недрата

на смъртта му

избуяват

в окото

на Конника.

Още миг —

и времето

ще прескочи,

ще се озове

извън сцената

на лова,

сам и свободен

навеки.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.